CELEX: 32021D1138
Language: ro
Date: 2021-07-07 00:00:00
Title: Decizia de punere în aplicare (UE) 2021/1138 a Comisiei din 7 iulie 2021 de aprobare a planurilor naționale și a modificărilor acestora, în ceea ce privește Bulgaria și România, pentru punerea în aplicare a sistemelor de validare în conformitate cu Regulamentul (CE) nr. 1224/2009 al Consiliului [notificată cu numărul C(2021) 5158] (Numai textele în limbile bulgară și română sunt autentice)

12.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 246/6
               
            
         DECIZIA DE PUNERE ÎN APLICARE (UE) 2021/1138 A COMISIEI
         din 7 iulie 2021
         de aprobare a planurilor naționale și a modificărilor acestora, în ceea ce privește Bulgaria și România, pentru punerea în aplicare a sistemelor de validare în conformitate cu Regulamentul (CE) nr. 1224/2009 al Consiliului
         
            
               [notificată cu numărul C(2021) 5158]
            
         
         (Numai textele în limbile bulgară și română sunt autentice)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 109 alineatul (8),
         având în vedere depunerea de către Bulgaria și România a planurilor naționale de punere în aplicare a sistemelor de validare,
         întrucât:
         
                     (1)
                  
                  
                     În conformitate cu articolul 109 alineatul (8) din Regulamentul (CE) nr. 1224/2009, statele membre trebuie să stabilească planuri naționale de punere în aplicare a sistemelor de validare pentru datele înregistrate în conformitate cu regulamentul menționat, care să le permită stabilirea unei ordini a priorităților pentru validarea și verificările încrucișate și pentru monitorizarea ulterioară a neconcordanțelor pe baza gestionării riscului. Modificările aduse acestor planuri trebuie prezentate Comisiei spre aprobare.
                  
               
                     (2)
                  
                  
                     La 28 octombrie 2020, Bulgaria a prezentat Comisiei spre aprobare modificări ale planului său național existent, care fuseseră aprobate prin Decizia de punere în aplicare 2013/82/UE a Comisiei (2). Modificările respective respectă condițiile prevăzute la articolul 109 din Regulamentul (CE) nr. 1224/2009 și la articolele 143-145 din Regulamentul de punere în aplicare (UE) nr. 404/2011 al Comisiei (3). Prin urmare, programele trebuie aprobate.
                  
               
                     (3)
                  
                  
                     La 9 decembrie 2020, România și-a prezentat Comisiei planul național în vederea aprobării. Planul menționat este în conformitate cu condițiile prevăzute la articolul 109 din Regulamentul (CE) nr. 1224/2009 și cu articolele 143-145 din Regulamentul de punere în aplicare (UE) nr. 404/2011 al Comisiei. Prin urmare, planul trebuie aprobat.
                  
               
                     (4)
                  
                  
                     Prezenta decizie constituie decizia de aprobare în sensul articolului 109 alineatul (8) din Regulamentul (CE) nr. 1224/2009.
                  
               
                     (5)
                  
                  
                     Comisia va monitoriza aplicarea planurilor naționale în ceea ce privește funcționarea lor efectivă și capacitatea planului de a se asigura că datele raportate Comisiei în conformitate cu articolul 33 din Regulamentul (CE) nr. 1224/2009 sunt complete, exacte și raportate în termenele legale. În cazul în care, pe baza constatărilor verificărilor, inspecțiilor și misiunilor de audit desfășurate de Comisie în temeiul titlului X din Regulamentul (CE) nr. 1224/2009, se dovedesc necesare modificări ale planurilor naționale de validare, statele membre trebuie să-și modifice planurile în consecință,
                  
               ADOPTĂ PREZENTA DECIZIE:
         
            Articolul 1
            Se aprobă modificările aduse planului național de punere în aplicare a sistemului de validare prezentat de Bulgaria la 28 octombrie 2020, în conformitate cu articolul 109 alineatul (8) din Regulamentul (CE) nr. 1224/2009.
         
         
            Articolul 2
            Se aprobă planul național de punere în aplicare a sistemului de validare prezentat de România la 9 decembrie 2020, în conformitate cu articolul 109 alineatul (8) din Regulamentul (CE) nr. 1224/2009.
         
         
            Articolul 3
            Dacă, pe baza constatărilor în urma verificărilor, inspecțiilor și misiunilor de audit desfășurate în temeiul titlului X din Regulamentul (CE) nr. 1224/2009, Comisia consideră că planurile de validare aprobate în conformitate cu articolele 1 și 2 nu asigură implementarea efectivă de către statele membre a obligațiilor prevăzute la articolul 109 din Regulamentul (CE) nr. 1224/2009, ea poate solicita modificarea planurilor, după consultarea statelor membre vizate. Statele membre își modifică planul de validare în conformitate cu această solicitare.
         
         
            Articolul 4
            Prezenta decizie se adresează Republicii Bulgaria și României.
         
         
            Adoptată la Bruxelles, 7 iulie 2021.
            
               
                  Pentru Comisie
               
               Virginijus SINKEVIČIUS
               
                  Membru al Comisiei
               
            
         
         
            (1)  JO L 343, 22.12.2009, p. 1.
         
            (2)  Decizia de punere în aplicare 2013/82/UE a Comisiei din 13 februarie 2013 privind aprobarea de către Comisie a planurilor naționale de punere în aplicare a sistemelor de validare în conformitate cu articolul 109 alineatul (8) din Regulamentul (CE) nr. 1224/2009 al Consiliului (JO L 44, 15.2.2013, p. 18).
         
            (3)  Regulamentul de punere în aplicare (UE) nr. 404/2011 al Comisiei din 8 aprilie 2011 de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului (JO L 112, 30.4.2011, p. 1).